《槎江夜月》
明代·陈奎

灵源一派自银河，千古横槎照碧波。玉兔光澄天上魄，金鳞戏跃水中梭。

壮年别去乡心切，清夜追随逸兴多。为问汉廷贤使者，当时胜览竟如何。

作者简介：（?—1525）明江西南昌人，字文表。弘治十二年进士。授广济知县，召拜监察御史，以忤刘瑾意，下诏狱，久之得白。历山西按察副使、河南按察使、山东右布政使，官至广西左布政使。